หลวงพ่อเมาคากุฏิ อ้างดื่มยาบำรุง ตร.ตระเวนพาสึก
ชาวบ้านโคราชสุดทน แจ้งตำรวจตรวจสอบหลวงพ่อวัย 65 เมาเหล้าคาวัด อ้างดื่มยาบำรุงร่างกาย ตร.ไม่เชื่อพาตระเวนสึกหลายวัดไม่สำเร็จ สุดท้ายรอให้สร่างเมา ส่งกลับวัดต้นสังกัดพิจารณา อีกรายเมาอยู่บริเวณคิวรถที่อุดรฯ อ้างยาบำรุงร่างกาย ซึ่งมีส่วนผสมของเหล้า 6 ขวด เลยมีสภาพอย่างที่เห็น ,เมื่อวันที่ 7 พ.ย.58 พ.ต.ท.ธรยุทธ สามใจ สวป.สภ.ด่านขุนทด อ.ด่านขุนทด จ.นครราชสีมา ได้รับแจ้งจากชาวบ้านว่า มีพระเกิดอาการเมาเหล้า ที่วัดหนองไทร ต.หนองไทร อ.ด่านขุนทด จึงนำกำลังไปตรวจสอบ พบว่ากุฏิไม้หลังหนึ่งภายในบริเวณวัดพบหลวงพ่อชรานอนเมาเกลือกกลิ้งภายในห้อง ค้นในห้องพบใบสุทธิ ระบุชื่อ พระแสง จันทสโรอายุ 65 ปี บ้านเดิมอยู่ที่ 6/1 หมู่ 8 ต.เวียง อ.เชียงแสน จ.เชียงราย บวชที่วัดโพธิ์ตาล ต.บ้านตาล อ.บำเหน็จณรงค์ จ.ชัยภูมิ เมื่อ 15 ก.ค.2523 นอกจากนี้ ยังพบยาบำรุงร่างกายยี่ห้อหนึ่ง จำนวน 5 ขวด เปิดดื่มไปแล้ว 4 ขวด จึงปลุกมาสอบปากคำ แต่พูดจาไม่ค่อยรู้เรื่อง พอจับใจความได้ว่า จำพรรษาที่วัดโพธิ์ตาลมาตลอด จนเมื่อ พ.ศ. 2540 โดนไล่ออก เพราะเมาสุรา จึงมาจำพรรษาที่วัดหนองไทรดังกล่าวจนถึงปัจจุบัน พร้อมอ้างว่าไม่เคยดื่มสุรา ดื่มแค่ยาบำรุงร่างกายเท่านั้น,อย่างไรก็ตาม เจ้าหน้าที่ตำรวจยืนยันว่าอยู่ในอาการเมา จึงนำตัวพร้อมอัฐบริขารสงฆ์ เดินทางไปที่วัดด่านใน ต.ด่านใน อ.ด่านขุนทด เพื่อให้พระครูศรีปริยัติวิสุทธิ์ เจ้าคณะอำเภอ ทำการสึก แต่เจ้าคณะอำเภอมีกิจนิมนต์ไปที่อื่น จึงพาไปหาพระครูวิจิตรบุญญวัฒน์ วัดใหม่เจริญสุขเจ้าคณะตำบลด่านขุนทด แต่พระครูวิจิตรบุญญวัฒน์ บอกว่า ไม่ได้อยู่ในปกครองของท่านจึงสึกไม่ได้ ต้องนำตัวไปพบพระครูจารุธรรมวัฒน์ เจ้าอาวาสวัดโคกสามัคคี และเจ้าคณะตำบลหนองไทร ซึ่งการตระเวนนำหลวงพ่อแสงไปสึกรอบอำเภอด่านขุนทด พระครูจารุธรรมวัฒน์ จึงอบรมสั่งสอน และให้นำกลับไปที่วัดหนองไทร รอให้สร่างเมา จึงจะส่งกลับไปวัดโพธิ์ตาล ต้นสังกัดเดิมเพื่อพิจารณาดำเนินการต่อไป,อีกรายพระเมาสุรา โดย ร.ต.ท.ปิลันธ์ ศรีสถาน รอง สวป.สภ.เมืองอุดรธานี ได้รับแจ้งมีพระภิกษุเมาสุรา อยู่บริเวณคิวรถ ตลาดรังษิณา ถนนอุดรดุษฎี เขตเทศบาลนครอุดรธานี จึงพร้อมด้วยเจ้าหน้าที่มูลนิธิอุดรสว่างเมธาธรรมรุดไปตรวจสอบ ,พบพระภิกษุนั่งอยู่ม้าหินอ่อน สภาพถอดจีวรออกวางไว้กับย่าม เมื่อเดินเข้าไปใกล้ได้กลิ่นสุราคละคลุ้ง จึงนิมนต์ขึ้นรถเข้ามาสอบสวนที่โรงพัก เมื่อตำรวจสอบถาม พระภิกษุรูปดังกล่าวพูดจาไม่รู้เรื่อง เนื่องจากเมาและครองสติไม่ได้ จึงตรวจสอบภายในย่าม พบใบสุทธิระบุชื่อ พระชาญ ปวิมมุตุโต อายุ 62 ปี พระลูกวัดป่าดอนสว่าง ต.โคกศรี อ.สว่างแดนดิน จ.สกลนคร หรือนายชาญ ไชยรบ อยู่บ้านเลขที่ 171 หมู่ 1 ต.ชมภูสาร อ.ศรีวิไล จ.บึงกาฬ บวชได้ 3 พรรษา ได้นั่งรถทัวร์โดยสารจาก จ.สกลนคร มาลงที่ บขส. แห่งที่ 1 จ.อุดรธานี และจะเดินทางไปต่อยัง อ.บ้านผือ จ.อุดรธานี แต่ระหว่างนั่งรอจะขึ้นรถโดยสาร ได้ซื้อยาบำรุงร่างกาย ซึ่งมีส่วนผสมของเหล้ามาจากร้านขายของชำ มานั่งดื่มหมดไป 6 ขวด ทำให้มีสภาพที่เห็นดังกล่าว ,ตำรวจได้แจ้งกับพระชาญว่า ได้หมดสภาพจากความเป็นพระแล้ว จึงนำตัวไปทำพิธีสึกที่วัดมัชฌิมาวาส เขตเทศบาลนครอุดรธานี เสร็จแล้วจะนำกลับมาพักที่โรงพักเมืองอุดรธานี เพื่อรอให้สร่างเมา ค่อยปล่อยตัวให้กลับบ้านไป.
ชาวบ้านสุดทน แจ้งตำรวจตรวจสอบหลวงพ่อวัย 65 เมาเหล้าคาวัด อ้างดื่มยาบำรุงร่างกาย ตร.ไม่เชื่อพาตระเวนสึกหลายวัดไม่สำเร็จ สุดท้ายรอให้สร่างเมา ส่งกลับวัดต้นสังกัดพิจารณา 
พระเมา,เครื่องดื่ม,บำรุงกำลัง,พระแสง จันทสโร,บวชที่วัดโพธิ์ตาล,วัดหนองไทร,พระครูศรีปริยัติวิสุทธิ์,เจ้าคณะอำเภอด่านขุนทด,พระครูวิจิตรบุญญวัฒน์,วัดใหม่เจริญสุข,เจ้าอาวาสวัดโคกสามัคคี,ข่าว,ไทยรัฐออนไลน์,ข่าวทั่วไทย,สึก